《题郭主簿模摩诘本辋川图卷 其三 文杏馆》
元代·杨敬德

种杏白云间，因之葺茅宇。莺声烟中曙，虎迹夜来雨。

作者简介：敬德，字仲礼，台州临海人。历官应奉翰林文字。泰定三年夏，以选授浙江儒学提举。王中丞士熙作序送之云：杨君居史馆久，文精思缛，言议济济，志于事功，卓然勇往之资也。尝修《赤城元统志》。